Llista les referències a la categoria de esdeveniments que s'esmenten al text:
Després de la Diada, com a mínim, hi haurà el primer d’octubre, el record del vint-i-set, el judici als presos i les eleccions municipals com a factors amb els quals ja podem comptar
En els editorials anteriors, he mirat de marcar els punts que crec que justifiquen pensar que el procés d’implantació de la República catalana és en millors condicions que ara fa un any. Em permetreu que avui diga que tot això no val res si no es creen les oportunitats per fer-ho i es condueixen. Més i tot: si no hi ha la voluntat de guanyar a curt termini. És a dir, que cal crear les oportunitats i aprofitar-les.
He remarcat fins ara els elements positius que s’acumulen, com la capacitat de resistència popular, les conseqüències de la sentència alemanya amb la desacreditació de la violència o el pas endavant d’alguns estats. També hi ha elements negatius que cal tenir en compte. La duresa de la repressió, que té conseqüències gravíssimes per als presos i exiliats però també per a les organitzacions i el moviment, em sembla la més transcendental. No podem menystenir el mal que fa i el dolor que provoca. És cert que fa obrir els ulls, però també ho és que carrega el cos i mina molt la moral. No és l’únic element negatiu que hi ha, però crec que és el més determinant. Ara, també té les condicions d’esdevenir el recurs fonamental que provoque les accions que poden concretar i afermar la República proclamada l’octubre de l’any passat.
Diada